procesaur/Wiki.mk huggingface dataset:
Гуди Ивановски

Гуди Панто Ивановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. По завршувањето на основното образование, работел како месар. За време на окупацијата активно го помагал народно-ослободителното движење во извршувањето на разни задачи што ги поставувала партијата. Поради ваквата активност, бугарската фашистичка полиција на трипати го затворала. Така одлежал околу девет месеци. Отпрвин извршувал разни курирски задачи, а подоцна стапил во борбените редови на Дванаесеттата македонска ударна бригада. Во акцијата на железничката линија меѓу Зелениково - Драчево, ја изгубил врската со својата единица. Поради тоа бил принуден да се врати во Скопје со цел да се засолни. Во Скопје, бил откриен од Гестапо и затворен. На 9 септември 1944 година, на свои 18 години бил стрелан.
2 Наводи
Страте Ивановски

Страте Русев Ивановски ( во — во ) — македонски партизан, борец за слобода на Македонија и учесник во НОВ.
1 Животопис
Основно образование завршил во родното село. Уште како млад бил принуден да замине на печалба. Се населил во Скопје и станал општ работник. Тука се вклучил во народно-ослободителното движење по примерот на постариот брат, кој веќе бил член на МК на СКОЈ. Во август 1944 година стапил во редовите на Третата македонска ударна бригада. Набргу станал политички комесар на чета во четвртиот баталјон. Со својата единица учествувал во борбите против балистите во околните села во подножјето на Китка. Потоа во реонот на реката Треска, како и во акциите против Германците на железничката линија Скопје - Велес. На 13 ноември 1944 година учествувал во уличните борби за ослободувањете на Скопје. Борците од неговата единица заробиле голем број Германци. Наредниот ден заминал кон Ѓорче Петров, каде учествувал во жестоките борби против балистите. На 14 ноември 1944 година бил смртно ранет од непријателски куршум, крај реката Лепенец.
2 Наводи
Душко Иваноски

Душко Трајков Иваноски ( во — во ) — македонски партизан, борец за слобода на Македонија и учесник во НОВ.
1 Животопис
Окупацијата го затекнала во Скопје, како општ работник. Брзо се приклучил кон народно-ослободителното движење и бил учесник во извршувањето на разни диверзантски задачи и акции. Подоцна стапил во третиот баталјон на Дванаесеттата македонска ударна бригада. Учествувал во ударни групи за извршување на борбени задачи и акции на железничката линија Скопје - Велес. Од мините што ги поставувал, повеќе германски композиции биле целосно исфрлени од колосеците, а железничката линија целосно онеспособена за користење од непријателот. Исти успеси постигнал и при уништувањето на телефонските линии. Во една од диверзантските акции на железничката линија кај Горно Лисиче, кога поставувал мини, дошло до вооружен судир со германска патрола. Тогаш бил смртно погоден и загинал во близината на Долно Лисиче.
2 Наводи
Благоја Илиевски - Гуне

Благоја Доцев Илиевски - Гуне ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. По завршувањето на основното училиште, станал општ работник, а подоцна се вработил како мелничар. Во Куманово се поврзал со напредната младина. Во неговиот дом често се одржувале илегални состаноци на кои се подготвувале младинците за стапување во партизанските редови. Во септември 1944 година стапил во Единаесеттата македонска ударна бригада. Со Бригадата учествувал во борбите против окупаторот кај Страцин. Подоцна бил префрлен во Третата македонска ударна бригада. Бил учесник во борбите кај Велес и на терените на Скопје. бил пушкомитралезец и се покажал како вешт и смел борец во извршувањето на поставените борбени задачи. Кон крајот на октомври 1944 година, храбро загинал во борбата против балистичките банди во близина на Треска.
2 Наводи
Димитрие Ивановски

Димитрие Трпев Ивановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. По завршувањето на основното училиште, изучил механичарски занает. Со формирањето на партизанските единици во околината на Скопје, заедно со други напредни младинци на 12 септември 1944 година, заминале на Китка каде стапил во редовите на Дванаесеттата македонска ударна бригада. Бил распореден во третиот баталјон. Набргу се истакнал со својата храброст и дисциллинираност. Бил учесник во борбите кај селото Говрлево, Света Петка, Водно и на теренот покрај Треска. Со својот баталјон учествувал во борбите за преземање на железничката станица во селото Драчево, како и во маршот за ослободување на Велес. На 12 ноември 1944 година со необична радост ја примил веста дека неговата бригада, добила борбена задача да ги нападне германските позиции во градот и да учествува во борбите за ослободување на Скопје. Во крвавите улични борби водени на 13 ноември 1944 година, храбро загинал. Неговите останки биле закопани на скопските гробишта.
2 Наводи
Мирко Илиевски

Мирко Петрев Илиевски ( во — во ) — македонски партизан, борец за слобода на Македонија и учесник во НОВ.
1 Животопис
Во Тетово го завршил основното училиште. Потоа го изучил автомеханичарскиот занает и успеал да најде работа во Скопје. По окупацијата без размислување се определил за народно-ослободителното движење. Секоја дадена можност ја користел за разобличување на бугарската окупаторска фашистичка политика. Поради ваквата дејност во летото 1943 година им паднал во рацете на бугарските контрачетници. Тие цел месец го задржале во затвор, во пограничното место Грумчин. Потоа бил одведен во Централната обласна полиција, каде повторно бил изложен на малтретирање и ѕверско мачење. Во затворот останал уште два месеца. Во септември 1944 година, непосредно по капитулацијата на фашистичка Бугарија, кога МК на СКМ во градот ја презел ситуацијата во свои раце, бил ангажиран на разни задачи околу собирањето и испраќање материјална и друга помош на НОВ и ПОЈ. На 19 септември истата година бил убиен на стражарско место пред еден магацин со воен материјал, што бил задолжен да го чува. Неговите останки биле закопани на скопските гробишта.
2 Наводи
Велимир Илиевски

Велимир Мицков Илиевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа работел како работник. За народно-ослободителната борба организирано работел од 1944 година. Учествувал во акциите за собирање материјална и друга помош за партизаните. Бил член на ударните групи, кои на германскиот непријател му нанесувале сериозни и тешки загуби. Покрај ваквата активност, на единиците на НОВ и ПОЈ им ги доставувал потребните податоци за непријателот. Бил член на Народната милиција во градот. На 12 ноември 1944 година, ударните групи претставувале десна рака на борците покажувајќи им ги утврдувањата на непријателот. Бил учесник и во уличните борби за ослободување на Скопје. Токму во оваа последна негова борба, храбро загинал близу железничкиот мост. Неговите останки биле закопани на скопските гробишта.
2 Наводи
Кат

Кат, спрат или етаж – просторот меѓу подот и таванот во една градба. Во европските земји приземјето не се смета за кат, додека во Америка и Русија истото се брои како кат.
1 Градби според бројот на катови
Според бројот на надземните катови се зборува за еднокатници, двокатници, трикатници, повеќекатници и висококатници. Последните се нарекуваат и облакодери и може да имаат и повеќе од 100 ката.
2 Висина на катовите
Висината на катовите соодветствува на видот на градбата:
* 2,66 метри, односно 16 скалила за современи станови, хотели или паркинзи;
* 3 метра, или 18 скалила за стари градби за живеење;
* 3,30 метри, или 20 скалила за деловни градби или болници (простор резервиран за кабли и климатизација);
* 4 метра, или 24 скалила за продавници со големи површини, изложбени салони и сл. (во овој случај често се користат ескалатори);
* 1,90 метри, или 10 скалила за воз или автобус на две нивоа.
Висината може да биде многу поголема за одредени посебни градби (цркви, катедрали, кули).
Полтава (Пушкин)

„Полтава“ — поема на рускиот поет Александар Пушкин, напишана во 1828 година. Таа е инспирирана од Полтавската битка која се случила на 27 јуни 1809 година. Пушкин ѝ ја посветил поемата на Марија Волконска, ќерката на генералот Раевски. Првобитно, поемата била насловена „Мазепа“, но Пушкин во последен момент го променил насловот во „Полтава“.
1 Ликови
* Иван Степанович Мазепа — украински атаман
* Василиј Леонтевич Кочубеј — украински генрален судија
* Љубов Кочубеј — сопруга на судијата
* Марија Кочубеј — нивната ќерка
* Петар Велики — руски цар
* Карл XII — шведски крал
* Филип Степанович Орлик
2 Осврт кон поемата
Во поемата Пушкин го обработува ликот на козачкиот атаман Мазепа, кој е главен лик и во истоимената поема на Бајрон. Меѓутоа, Пушкиновото дело драстично се разликува во споредба со Бајроновото, зашто „Полтава“ е типична реалистична слика на времето на Руско-шведската војна, додека Бајрон се задржал само на познатата легенда за Мазепа кој бил врзан за дивиот ждребец пуштен во ноќта, а историската позадина ја искористил само како декор за необичната исповед на козачкиот атаман, раскажана во логорот на поразената шведска војска. Кај Пушкин не се споменува ниту еден од романтичните податоци за младоста на Мазепа кои на Бајрон му послужиле за градење на неговата поема. Пушкиновиот Мазепа е старец, трагичен лик, распнат меѓу долгот кон жената, пријателите и татковината, човек кој не успева да одговори на ниедна од тие морални обврски и ја изневерува секоај од нив во името на другите. Кај Пушкин, руско-шведската војна и познатата козачка буна, предводена од Мазепа, ја прават суштината на поемата и служат како клуч на судбината на сите ликови во неа.
Иван Нинковски

Д-р Иван Нинковски ( на – на ) — југословенски и македонски агроном, еден од пионерите на овоштарството во Охридско и Преспанско. Објавил шест книги со стручна литература од областа на агрономијата и овоштарството.
1 Живот и дејност
Роден крај Охридското Езеро во 1921 година во стара охридска фамилија како син на Тодос Нинко и Ксантипи Теодоси, имал 19 години кога под налетот на бугарските фашистички окупаторски сили во 1941 година го напуштил родниот крај и пребегал во Тирана, Албанија кај неговиот вујко Јанко Теодоси. Таму посетувал италијанско училиште заедно со неговите четири братучеди и го научил италијанскиот јазик кој подоцна му овозможил да се усоврши во областа на овоштарството.
По завршувањето на студиите на Земјоделскиот факултет во Земун кон крајот на 1949 година почнал да работи како професор по овоштарство и лозарство во едно училиште во Македонија. Потоа бил градски агроном во Охрид и главен агроном во Кооперативниот синдикат на охридскиот округ, па директор на Лозарскиот расадник во Струга и главен агроном на Кооперативниот синдикат на охридско-струшкиот округ. Едно време бил потпретседател и претседател на Општина Охрид. Во 1960 година добил стипендија за тримесечно студиско патување низ расадниците во Италија, која тој период почнала да зазема главна улога во развојот на овоштарството во Европа. Тоа искуство му помогнало да подигне плантажи во Охрид и Преспа. Есента 1964 година се префрлил во Скопје и работел како уредник на земјоделската емисија на ТВ Скопје. Во агрономскиот институт П.К. Белград почнал со работа во 1967 година и тоа на проблемите со интеграцијата на ПКБ со овошните организации во атарот на градот Белград. Бил директор на Заводот за овоштарство и лозарство.
Посебно внимание посветил на проучувањето на видот нектарини. Во 1982 година ја објавил книгата „Nektarina“ во издание на Нолит, книга која била преведена и на унгарски.
По пензионирањето сè до својата смрт во 2010 година, работел како надворешен соработник на српското списание за здрав живот и природа „Моћ Природе“. Сите негови книги се објавени на српскохрватски или на српски јазик, освен првата која ја објавил преку Земјоделско-шумарскиот факултет во Скопје, па најголемата желба некое негово дело да биде објавено на македонски јазик му остана неостварена. Книгата ''Трешња'' е преведена на македонски од страна на неговата ќерка, меѓутоа никогаш не излезе од печат.
Неговиот син Здравко Нинковски е пензиониран рели возач од 80-тите 90-тите години кој се натпреварувал во државните првенства во автомобилизам на Автомото сојузот на Македонија. Неговиот внук од ќерка, Филип Здравески, е спортски новинар и фудбалер на ФК Слободен
2 Творештво
*''Оплодувањето на керешка вишна во услови на слободно опрашување'' (1974),
*''Nektarina'' (1982),
*''Kajsija'' (1987),
*''Breskva i nektarina'' (1988),
*''Трешња'' (1998),
*''Савремено калемарство'' (2005).
Прва македонска кошаркарска лига 2020/21 - Плеј-аут

Плеј-аутот на Првата македонска кошаркарска лига 2020/21 започнал на 11 мај, а ќе заврши на 15 мај 2021 година. Вкупно четири екипи се натпреварувале во плеј-аутот, како дел на Првата македонска кошаркарска лига 2020/21, за да ги одлучат двете места кои воделе до опстанок за следната прволигашка сезона.
1 (10) МЗТ Уни Банка против (11) Вардар
* Вардар со освоил вториот натпревар со 68:56, но тој натпревар бил поништен поради внесување на нерегистриран играч на крајот на натпреварот.
Рушански јазик

Рушанскиот јазик ― еден од памирските јазици што се говорени во Авганистан и Таџикистан. Рушанскиот е релативно близок со сета севернопамирско јазична подгрупа безоглед дали со шугнискиот, јазгуламскиот, сарикулскиот или орошорскиот дели многу граматички и речникови особености на сличен начин со сите од нив, особено со шугнискиот и со тоа некои лингвисти го сметаат како наречје на шугнискиот.
Рушанскиот реон е поделен на два дела со реката Панџ, каде што на десниот брег заедно реката Бартанг на исток се наоѓа рушанскиот реон во Горнобадахшанската автономна област, Таџикистан и на левата страна се наоѓа на неколку села во рушанскиот реон во северниот дел на Шегнанскиот округн, во покраината Бадакшан на Авганистан и Горнобадахшанската автономна област во Таџикистан. Авганистанскиот Рушан се состои од шест села, вклучително Руботин, Пагуор, Чауед, Јорк, Шаихин и Часнуд, од кои пет се наоѓаат на брегот на реката Панџ, која е на границата со Таџикистан. Повеќето рушански говорници припаѓаат на исмаилскиот огранок на шиитскиот ислам.
1 Употреба на јазикот
Рушанскиот, како и шугнискиот, се користи само во неслужбени услови. Сите деца во заедницата го учат рушанскиот како прв јазик и многу се потпираат на него сè додека не се запишат на училиште. Дури тогаш го учат службениот јазик на земјата. Возрасните говорители се двојазични или тројазични на таџикистанскиот и рускиот јазик.
Традиционално рушанскиот не бил пишан јазик, а рушанските говорители пишувале на персиски јазик. Развиени биле системи за пишување за овој јазик со кирилично и латинско писмо, на пример за употреба во превод на делови од Библијата од страна на Институтот за превод на Библијата.
2 Книжевност
* Зарубин, И. И. . Bartangskie i rushanskie teksty i slovar. Москва : Издаваштво на Академијата на науките на СССР, 1937 година.
* Пејн, Џон, „Pamir languages“ во ''Compendium Linguarum Iranicarum'', ур. Шмит (1989), 417 &ndash; 444.
* Пејн, Џон. „The decay of ergativity in Pamir languages“. ''Lingua'' 51: 147-186.
Партски јазик

Партски јазик — изумрен јазик од северозападната група ирански јазици, на кој зборувале древните Парти, жителите на античката област Партија. Партскиот јазик рано дошол во допир со тогашните источноирански јазици, што може да се види во некои заемки. Писмо со кое се бележел партскиот јазик било пахлави.
Бил еден од официјалните јазици во Партското Царство, со кое владеела династијата Арсакиди. Со смената на династијата во 224 година и создавањето на Сасанидското Царство, дошло до смена на јазиците — партскиот јазик како службен јазик бил заменет со средноперсискиот. Ретки се споменици со партски јазик и опфаќаат натписи од времето на Партското Царство и двојазични (партско-среднооперсиски) натписи од времето на Сасанидите.
Список на ѕвезди во соѕвездието Мала Водна Змија

Ова е список на позначајни ѕвезди во соѕвездието Мала Водна Змија, надолно подредени според сјајноста.
Име, B, Пром, HD, HIP, Рек, Дек, вид.вел., апс.вел., Оддал. (сг), Сп. класа, Белешки
β Hyi, β, 2151, 2021, 2,79, 3,45, 24, G2IV, претпоставена променлива,
α Hyi, α, 12311, 9236, 2,86, 1,16, 71, F0V, Глава на Малата Водна Змија
γ Hyi, γ, 24512, 17678, 3,26, −0,83, 214, M2III, Фупи; полуправилна променлива
δ Hyi, δ, 15008, 11001, 4,08, 0,99, 135, A3V
ε Hyi, ε, 16978, 12394, 4,12, 0,76, 153, B9III
η<sup>2</sup> Hyi, η<sup>2</sup>, 11977, 8928, 4.68, 0,57, 217, G5III, има планета (b)
ν Hyi, ν, 18293, 13244, 4,76, −0,26, 329, K3III
ζ Hyi, ζ, 17566, 12876, 4,83, 0,05, 295, A2IV/V
λ Hyi, λ, 4815, 3781, 5,09, 1,10, 205, K5III
μ Hyi, μ, 16522, 11757, 5,27, 0,51, 292, G4III
θ Hyi, θ, 19400, 14131, 5,51, −0,52, 525, B8III/IV
ι Hyi, ι, 21024, 15201, 5,51, 3,17, 96, F4IV-V
π<sup>1</sup> Hyi, π<sup>1</sup>, 14141, 10418, 5,57, −1,21, 739, M1III, претпоставена променлива,
π<sup>2</sup> Hyi, π<sup>2</sup>, 14287, 10513, 5.67, −0,11, 468, K2III
BN Hyi, BN, 20313, 14521, 5,70, 1,26, 248, F2II-III, δ Sct-променлива,
HD 10615, 10615, 7921, 5,70, 0,42, 371, K2/K3III
HD 8810, 8810, 6631, 5,92, −1,53, 1009, M0III
HD 1801, 1801, 1706, 5,96, −0.69, 697, K3III
HD 21722, 21722, 15968, 5,96, 2,99, 128, F3V
κ Hyi, κ, 15248, 11095, 5,99, 1,05, 318, K0III, претпоставена променлива
HD 9896, 9896, 7387, 6,03, 3,00, 132, F2V
τ<sup>2</sup> Hyi, τ<sup>2</sup>, 11604, 8366, 6,05, 2,09, 202, F0III
HD 11995, 11995, 8983, 6,07, 2,73, 152, F0IV/V
HD 12477, 12477, 9318, 6,09, 0,50, 428, K2III
HD 10042, 10042, 7271, 6,11, 0,46, 441, G3IV
HD 19940, 19940, 14547, 6,12, 1,30, 300, K1III
HD 21563, 21563, 15840, 6,14, −0,17, 595, A4:V+...
σ Hyi, σ, 12363, 8991, 6,15, 3,07, 135, F5/F6IV/V
HD 10052, 10052, 7506, 6,18, −0,78, 805, M3III, полуправилна променлива,
CT Hyi, CT, 24188, 17543, 6,26, 0,50, 463, B8V, α<sup>2</sup> CVn-променлива
τ<sup>1</sup> Hyi, τ<sup>1</sup>, 10859, 7879, 6,33, 0,91, 395, G6/G8III
HD 12270, 12270, 9149, 6,36, 0,28, 535, G8II/III
HD 11944, 11944, 8957, 6,43, 2,73, 179, F2V
HD 1221, 1221, 1268, 6,49, −0,18, 704, G8/K0III
GJ 3021, 1237, 1292, 6,59, 5,36, 57, G8.5Vk, има планета (b)
CN Hyi, CN, 17653, 12884, 6.66, 195,8, F6V, W UMa-променлива
η<sup>1</sup> Hyi, η<sup>1</sup>, 11733, 8751, 6,77, −0,03, 748, B9V, претпоставена променлива
HD 10180, 10180, 7599, 7,33, 4,36, 128, G1V, има шест потврдени планети (c, d, e, f, g и h) и три непотврдени (b, i и j)
HD 20003, 20003, 14530, 8,37, 143, G8V, има две планети (b и c)
HD 19918, BT, 19918, 14026, 9,35, 801, Ap..., брзоосцилирачка Ap-ѕвезда
HD 2685, 2685, 9,59, 646, Ap..., има планета (b)
WASP-126, 10,8, 763, G2, има преминувачка планета (b)
VW Hyi, VW, 14,4, SU UMa-променлива,
SMSS J031300,36-670839,3, 14,7, K, една од најстарите ѕвезди
WX Hyi, WX, 14,85, SU UMa-променлива,
BL Hyi, BL, 14,9, Am, AM Her-променлива и затемнувачка двојка,
1 Поврзано
* Список на ѕвезди по соѕвездие
Хорезмиски јазик

Хорезмискиот јазик (хорезмиски: '';'', исто така наречен хваразмиски, хорасмиски, хварезмиски) ― изумрен источноирански јазик тесно поврзан со согдијанскиот. Јазикот бил зборуван во областа Хорезм (Хорасмија), средишна во долниот дел на Аму Дарја јужно од Аралското Езеро (северниот дел на современа Република Узбекистан и соседните области на Казахстан и Туркменистан).
Познавањето на хорезмискиот е ограничено на неговата средноиранска сцена и, како и кај согдијанскиот, малку се знае за неговиот антички облик. Од пишувањата на големите хорезмиски научници, Ал-Бируни и Замахшари, знаеме дека јазикот бил користен барем до 13-тиот век, кога постепено бил заменет со персискиот во најголем дел, како и неколку туркиски наречја.
Освен астрономските поими кои се користат од страна на ал-Бируни, другите извори на хорезмискиот се арапско-персиско-хорезмискиот речник на Замахшари и неколку правни текстови кои користат хорезмиски поими и цитати за да се објасни на одредени правни концепти, особено во Кунјат ал-Мунија на Мухтар ал-Заиди ал-Газмини (ум. 1259/60).
Истакнатиот изучител Валтер Бруно Хенинг подготвувал речник на хорезмиски кога починал, оставајќи го незавршен. Дел од овој речник бил објавен постхумно од Д. Н. Мекензи во 1971 година.
1 Систем на пишување
Пред напредокот на исламот во Прекуоксијана (почетокот на 8 век), хорезмискиот бил напишан со писмо блиско до она на согдијанскиот и пахлавско писмо со корени во императорското арамејско писмо. Од неколкуте преживеани примери на ова писмо на монети и артефакти, забележано е дека напишаниот хорезмиски вклучува арамејски логограми или идеограми, тоа се арамејски зборови напишани за да ги претставуваат домородните изговори, на пр. 𐡔𐡍𐡕 (шнт) за سرذ, ''сард'', „година“, 𐡍𐡐𐡔𐡉 (нпши) за خداك, ''ксудак'', „себе“ и 𐡌𐡋𐡊𐡀 (млк) за اى شاه, ''и шах'' ,„кралот“.
По напредокот на исламот, хорезмискиот бил пишуван со употреба на прилагодена верзија на персоарапската азбука со неколку дополнителни знаци за да се одразат специфичните хорезмиски звуци, како што е буквата څ што претставува /ts/ и /dz/, како во традиционалниот паштунски правопис.
1.1 Уникод
Хварезмиското писмо било додадено на Уникод Стандард во март 2020 година со објавување на верзијата 13.0.
Уникод-блокот за хорезмискиот, наречен хоразмиски, е U + 10FB0 – U + 10FDF.
2 Поврзано
* Афригиди
* Ел-Хорезми
* Ирански народи
* Ал-Бируни
* Средна Азија
* Ирански јазици
* Хорезм
* Зороастризам
* Замакшари
Список на ѕвезди во соѕвездието Маса

Ова е список на позначајни ѕвезди во соѕвездието Маса, надолно подредени според сјајноста.
Име, B, Пром, HD, HIP, Рек, Дек, вид.вел., апс.вел., Оддал. (сг), Сп. класа, Белешки
α Men, α, 43834, 29271, 5,08, 5,05, 33, G5V
γ Men, γ, 37763, 25918, 5,18, 2,73, 101, K4III, двоѕвезда
β Men, β, 33285, 23467, 5,30, −1,17, 642, G8III
θ Men, θ, 54239, 33384, 5,45, 0,26, 356, B9.5V
κ Men, κ, 40953, 27566, 5,46, 0,87, 270, B9.5V
η Men, η, 32440, 22871, 5,47, −1,23, 712, K6III, претпоставена променлива
μ Men, μ, 30612, 21949, 5,53, −0,32, 483, B9IV
ε Men, ε, 60816, 36039, 5,54, −0,24, 466, K2/K3III
ζ Men, ζ, 50506, 31897, 5,61, 0,14, 404, A5III
π Men, π, 39091, 26394, 5,65, 4,35, 59, G3IV, има две планети (b и c)
δ Men, δ, 28525, 20049, 5,67, 0,19, 408, K2/K3III+.., двоѕвезда
HD 22676, 22676, 16290, 5,68, 0,81, 307, G8III
ν Men, ν, 29116, 20297, 5,78, 2,13, 175, F0/F2III
WX Men, WX, 37993, 26169, 5,79, −1,74, 1045, M2/M3III, полуправилна променлива,
ξ Men, ξ, 34172, 23148, 5,84, 0,69, 349, G8III, променлива ѕвезда,
ι Men, ι, 38602, 26264, 6,04, −0,90, 795, B8III, вртечка елипсоидна променлива,
HD 30479, 30479, 21611, 6,05, −0,46, 655, K2III
TZ Men, TZ, 39780, 25776, 6,18, 1,03, 349, A1III + B9V:, алголска променлива,
HD 33875, 33875, 23737, 6,26, 0,69, 423, A0V
HD 31975, 31975, 22717, 6,28, 3,72, 106, F8V
HD 23474, 23474, 16827, 6,29, −0,65, 795, K2III
HD 33519, 33519, 23251, 6,29, −1,30, 1072, K5/M0III, оптичка двојка
HD 35184, 35184, 24507, 6,49, 1,28, 359, A6V
λ Men, λ, 39810, 27369, 6,54, 1,17, 386, K0III
HD 38283, 38283, 26380, 6,70, 123, F9.5V, Бубуп, има планета (b)
YY Men, YY, 32918, 23106, 8,05, 942, K2III, FK Com-променлива,
HD 39194, 39194, 27080, 8,08, 84, K0V, има три планети (b, c и d)
UX Men, UX, 37513, 25760, 8,24, 332, F8V, алголска променлива,
TY Men, TY, 37909, 25472, 8,26, 569, A3/A4V, W UMa-променлива,
HD 42936, 42936, 28941, 9,1, 159, KOIV, има планета (b)
R71, 269006, 23428, 10,55, 160000, OB, во ГМО, сјајна сина променлива
HDE 268835, 268835, 22989, 10,66, 160000, B8Ie, во ГМО; син хиперџин
TU Men, TU, 11,6, SU UMa-променлива,
HV 2257, 12,50, 160000, K5-M3, во ГМО, кефеида
AH Men, AH, 13,15, нововидна ѕвезда,
W Men, W, 13,8, 160000, F8:Iab:p, во ГМО; R CrB-променлива
RX J0513,9-6952, 17, 160000, Ss, во ГМО, рендгенска двојка
LMC X-2, 18,0, 160000, во ГМО, нискомасена рендгенска двојка
MACHO-LMC-5, 21,15, 160000, извор од ГМО со искривување со микролеќа од црвено џуџе
CAL-87, 160000, во ГМО, рендгенска двојка
1 Поврзано
* Список на ѕвезди по соѕвездие
Александар Чамински

Александар Чамински (роден во во Скопје) — македонски театарски, филмски и телевизиски глумец, и иселеник во Словенија.
1 Животопис
Александар Чамински е роден во Скопје. Во 1984 година се вработил во Македонскиот народен театар. Тој живее во Словењ Градец, Словенија и работи во театарското „Студио A“.
2 Филмографија
Година, Филм, Улога
1985, Јазол
1985, Бушава азбука
1987, Трст виа Скопје, Чомбе
1988, Втора смена, Управителот
1990, Северна грешка, Рус
1991, Тетовирање, Манијакот Љубо
1992, Тврдокорни, Леонид Јанков
1992, Хераклеја по втор пат
1993, Светлосиво, Човекот на масата
1994, Сон предизвикан од летот на калинка, пред да се разбуди
1997, Истрели во сонот на Марија
2006, Тајната книга, Таксистот
2006, Gverilci
Смомби

Смомби — кованица формирана од ''смартфон'' (паметен телефон) и зомби, означува пешак со очи заковани на неговиот мобилен телефон до степен да ја занемари неговата непосредна околина и да не го сфати потребното внимание за неговата и за безбедноста на другите.
1 Етимологија
Овој неологизам се појавил како дел од иницијативата под наслов „Збор на годината на младите луѓе“ организирана во Германија од 2008 година, од издавачката куќа Лангеншајт, кои ја избрале оваа кованица за збор на 2015 година. Можно е овој збор младите да го користеле пред 2015 година или да се појавил за време на овој избор.
2 Ризици и превенција
Според студија спроведена во 2014 година од Декра (Deutscher Kraftfahrzeug-Überwachungs-Verein) во шест европски главни градови, 17% од пешаците во големите градови би се однесувале ризично со својот паметен телефон: главните причини за расеаност се пишување пораки при преминување на патот (8% од пешаците), телефонски повици (2,6% од пешаците) или и двете (1,4% пешаци). Намалената будност на смомбијата би била причина за фатални сообраќајни несреќи.
Ова опасно однесување поттикнало некои земји како Германија, Австрија и Австралија да инсталираат трепкачки светла интегрирани во коловозот на клучни места (коловозни светла на крстопати, трамвајски премини), уреди за звучно предупредување или во Кина, ленти за пешаци исклучиво резервирани за корисници на мобилни телефони. Неколку американски универзитетски градови имаат натписи „Погледнете напред“ во близина на скалите и пешачките премини.
2.1 Јапонија
Во Јамато Сити, Јапонија, студија од јануари 2020 година открила дека 12% од погинатите 6.000 пешаци го користеле својот паметен телефон за време на несреќата и затоа гледањето во паметниот телефон при одење едноставно е опасно.
Во овој јапонски град на Јапонија забрането е одење со истовремено користење на паметниот телефон од јуни 2020 година.
3 Наводи
3.1 Поврзано
* Номофобија
* Фабинг
Злотски пештери

Злотски пештери е заеднички назив за поголема група спелеолошки објекти.
1 Локација
Сите спелео објекти познати под називот ''Злотски пештери'' се наоѓаат во источна Србија, поточно на просторот на источен Кучај, како и во околината на селото Злот, кое се наоѓа во непосредна близина на градот Бор.
Наметка (филм од 1953)

„Наметка“ (англиски: ''The Robe'') — американски филм од 1953 година, во режија на Хенри Костер (Henry Koster). Автори на сценариото се Лојд Ц. Даглас (Lloyd C. Douglas), Џина Каус (Gina Kaus), Алберт Малц (Albert Maltz) и Филип Дјун (Philip Dunne), според романот на Лојд Ц. Даглас. Главните улоги ги играат: Ричард Бартон (Richard Burton), Џин Симонс (Jean Simmons), Виктор Мачјур (Victor Mature), Мајкл Рени (Michael Rennie), Џеј Робинсон (Jay Robinson), Дин Џегер (Dean Jagger), Торин Тачер (Torin Thatcher), Ричард Бун (Richard Boone) и Џеф Мороу (Jeff Morrow). „Туника“ бил голем хит и прв филм снимен во синемаскоп. Филмот освоил две награди „Оскар“ (за сценографија и за костимографија). Благодарение на големиот успех, веќе следната година било снимено продолжението со наслов „Деметриј и гладијаторите“ во режија на Делмер Дејвс (Delmera Daves), кој според мислењето на критиката е подобар од „Туника“.
1 Синопсис
Дејствието на филмот се одвива во 32 година, во времето на владеењето на царот Тибериј. Трибунот Марцел Галио (го игра Бартон) е вљубен во убавата римска патрицијка Дијана (ја игра Симонс), а неа се обидува да ја освои и царевиот роднина и наследник Калигула (го игра Робинсон). Марцел му пркоси на Калигула и го купува робот Деметриј (го игра Мачјур) кого планирал да го купи и самиот Калигула. За да го казни, Калигула го испраќа Марцел во Ерусалим, во служба на прокураторот на Јудеја, Понтиј Пилат (го игра Бун). Марцел пристигнува во градот истиот ден кога таму доаѓа Исус Христос...
Променлива ѕвезда од типот на Алфа2 Ловечки Кучиња

Променлива ѕвезда од типот на Алфа<sup>2</sup> Ловечки Кучиња (α<sup>2</sup> CVn-променлива) — вид на променлива ѕвезда. Ова се хемиски необични ѕвезди од главната низа со спектрална класа од B8p до A7p. Имаат силни магнетни полиња и силни спектрални линии на силициум, стронциум или хром. Сјајноста обично им се колеба од 0,01 до 0,1 величини во текот на 0,5 до 160 дена.
Покрај разликите во јачините и профилите на самите ѕвезди, истите колебања важат за нивните спектрални линии и магнетни полиња. Сите имаат еднакви периоди, за кои се мисли дека се рамни на вртежниот период на ѕведата. Се смета дека разликите ги предизвикува нерамномерната распределба на металите во атмосферата на овиве ѕвезди, така што површинската сјајност се разликува од едно место до друго.
Овој тип на ѕвезди е наречен по ѕвездата α² Ловечки Кучиња во двојниот систем Карлово Срце од северното соѕвездие Ловечки Кучиња. Нејзината сјајност се разликува за 0,14 величини во период од 5,47 дена.
1 Примери
+ Список на некои променливи ѕвезди од типот на Алфа<sup>2</sup> Ловечки Кучиња<ref
Име, Соѕвездие, Откриена, ''Привидна величина'' (најголема), ''spectral lines'' (најмала), ''Величински опсег'', Спектрален тип, Забелешка
(Алфа<sup>2</sup> Ловечки Кучиња) Карлово Срце, Ловечки Кучиња, 2,84, 2,98, 0,14, B9.5p(Si-Cr-Eu), прототипна
Епсилон Голема Мечка (Алиот), Голема Мечка, 1,76, 0,02, A0p(Cr-Eu), најсјаен член
Алфа Златна Рипка, Златна Рипка, 3,26, 3,30, 0,04, A0IIIp(Si), една од најврелите; двојна
Список на ѕвезди во соѕвездието Мрежичка

Ова е список на позначајни ѕвезди во соѕвездието Мрежичка, надолно подредени според сјајноста.
Име, B, Пром, HD, HIP, Рек, Дек, вид.вел., апс.вел., Оддал. (сг), Сп. класа, Белешки
α Ret, α, 27256, 19780, 3,33, −0,17, 163, G7III, двоѕвезда
β Ret, β, 23817, 17440, 3,84, 1,41, 100, K0IV SB, двоен систем, спектроскопска двојка
ε Ret, ε, 27442, 19921, 4,44, 3,14, 59, K2IV, двоѕвезда; составницата A има планета (b)
γ Ret, γ, 25705, 18744, 4,48, −1,41, 490, M4III, полуправилна променлива,
δ Ret, δ, 25422, 18597, 4,56, −1,50, 530, M2III, неправилна променлива,
κ Ret, κ, 22001, 16245, 4,71, 3,05, 70, F5IV-V, двојна ѕвезда
ι Ret, ι, 25728, 18772, 4,97, −0,06, 331, K4III
ζ<sup>2</sup> Ret, ζ<sup>2</sup>, 20807, 15371, 5,24, 4,83, 39, G1V, составница на системот ζ Ret
η Ret, η, 28093, 20384, 5,24, −0,09, 380, G7III
HD 27304, 27304, 19805, 5,45, 0,88, 267, K0III, двоѕвезда
ζ<sup>1</sup> Ret, ζ<sup>1</sup>, 20766, 15330, 5,53, 5,11, 40, G2V, составница на системот ζ Ret; претпоставена променлива
HD 28732, 28732, 20825, 5,74, 0,72, 329, K0III, двоѕвезда
HD 29399, 29399, 21253, 5,79, 2,48, 150, K1III, двојна ѕвезда; претпоставена променлива
HD 22252, 22252, 16368, 5,81, −1,27, 851, B8V
θ Ret, θ, 27657, 20020, 5,88, 0,12, 462, B9III-IV, двоѕвезда; претпоставена променлива,
HD 28413, 28413, 20619, 5,94, −0,53, 642, K4/K5III, претпоставена променлива
HD 20888, 20888, 15353, 6,03, 2,21, 189, A3V
HD 25346, 25346, 18592, 6,05, 2,10, 201, F2IV
HD 25170, 25170, 18401, 6,14, 0,86, 371, K1/K2III
HD 23697, 23697, 17464, 6,29, 1,83, 254, K1III, двоѕвезда
TT Ret, TT, 27463, 19917, 6,34, 0,96, 388, Ap EuCr(Sr), двоѕвезда; α<sup>2</sup> CVn-променлива,
HD 26491, 26491, 19233, 6,37, 4,54, 76, G3V
HD 22382, 22382, 16531, 6,42, 0,82, 429, K0III
HD 23079, 23079, 17096, 7,1, 4,40, 113, F9.5V, Тупи, има планета (b)
HD 25171, 25171, 18387, 7,79, 179, F8V, има планета (b)
HD 21693, 21693, 16085, 7,94, 105, G9IV, има две планети (b и c)
HD 21749, 21749, 16069, 8,1, 53, K4.5, има две планети (b и c)
HD 23127, 23127, 17054, 8,56, 3,81, 291, G2V, има планета (b)
R Ret, R, S, 29383, 21252, 9,23, −1,71, 5015, M4e-M7.5e, мирида,
HD 27894, 27894, 20277, 9,42, 6,28, 138, K2V, има барем три планети (b, c и d)
HD 23472, 23472, 17264, 9,7, 128, K3.5V, има пет преминувачки планети (e, f, d, b и c според ExoFOP-TESS)
WASP-100, 10,8, F2, има преминувачка планета (b)
WASP-119, 12,2, 1086, G5, има преминувачка планета (b)
NGC 1313 X-2, 23,6, 12800000, ултрасјаен рендгенски извор
WISE 0359-5401, 19,2, Y0, кафеаво џуџе
WISE 0350-5658, 12,1, Y1, кафеаво џуџе
1 Поврзано
* Список на ѕвезди по соѕвездие
Сина Пештера (Бишево)

Сината Пештера (хрватски: ''Modra špilja'') ― подводна морска пештера сместена во мал залив наречен Балун (Бал на месно наречје), на источната страна на островот Бишево и околу 8.3 км од Комижа, на хрватскиот Јадран. Сместена е во средишниот далматински архипелаг, 5 км југозападно од островот Вис. Пештерата е едно од најпознатите природни убави места на Јадранот и популарна ревијална пештера поради блескавата сина светлина што се појавува во одредени периоди од денот.
1 Пештерата
Прво опишана и насликана од баронот Ојген фон Ренсоне, пештерата првично била достапна со нуркање, бидејќи имало природен влез под нивото на морето. Врз основа на неговиот предлог, во 1884 година бил изграден вештачки влез, доволно голем за мали чамци.
За природниот влез во пештерата, сместен на нејзината јужна страна, се вели дека наликува на свод на таван на пештера. Токму преку овој налик на подморнички отвор на таванот на пештерата, влегува сончевата светлина и создава ирицентен син блескав ефект околу пештерата. Исто така, камен столб, кој поврзува два sида на пештерата, е јасно видлив веднаш под водната линија, како на фотографии над вода, така и на фотографии под вода.
Во зависност од годишното време, идеалниот момент за посета на пештерата е помеѓу 11 часот наутро и 12 часот напладне. Во ова време од денот, сончевата светлина се одбива низ водата што доаѓа од белиот под на пештерата и ја покрива пештерата со подводна светлина, додека предметите во водата се чини дека се сребрени. Сината Пештера (италијански: ''Grotta Azzurra'') на островот Капри во Италија е исто така позната по овој вид на феномен.
Пештерата била создадена со брановото дејство на морето, бидејќи морската вода ја еродирала варовничката карпа од која е составен целиот остров Бишево. Самата пештера е долга 24 метри, длабока 10-12 метри и висока до 15 метри, додека влезот во неа е со висина од 1.5 и ширина од 2.5 метри.
Пештерата има повеќе од 10.000 туристички посети секоја година, а туристичките чамци често вклучуваат посета на друга слична пештера на островот, Зелена Пештера (хрватски: Zelena špilja), која е поголема и се чини дека е со смарагдно-зелен тон поради сличен ефект.
2 Поврзано
* Бишево
* Остров Вис
* Посетителска пештера
* Сина Пештера (Малта)
Дабарска Пештера

Дабарската Пештера (бошњачки: ''Dabarska pećina'') ― пештера која се наоѓа во општината Сански Мост, Босна и Херцеговина. Таа е една од двата извори на реката Дабар во селото Долни Дабар.
Пештерата е неистражена и никој не знае со сигурност колку е долга и длабока. На самиот влез во пештерата, се отвора огромен внатрешен простор, и како што оди понатаму во нејзината пештера, каде што постои езеро, што е навистина изобилно за време на дождливи и снежни периоди. За време на обилни врнежи од дожд се создава многу големо езеро што спречува да влезе подлабоко во пештерата. Дабарската Пештера не изобилува со пештерски украси, сталактити и сталагмити.
Во научните истражувања пред неколку децении, пештерски саламандер бил најден во езеро сместено во внатрешноста на една пештера, ендемичен вид од праисторијата, кој преживеал само во крајно чисти води и темни простори. Археолошките истражувања откриле дека пештерата била населена во праисториско време, бидејќи биле пронајдени предметите што ги користеле месните жители во секојдневниот живот. Остатоци од дрвена населба (сојеница) исто така биле пронајдени во близина и се верува дека датираат од илирскиот период.
Градски музеј Хелсинки

Градскиот музеј Хелсинки (|Helsingin kaupunginmuseo, |Helsingfors stadsmuseum) ― музеј во Хелсинки кој ја документира и прикажува историјата на Хелсинки, главниот град на Финска. Неговата цел е да го забележи и поддржи духовното, материјалното и архитектонското наследство на Хелсинки. Музејот содржи лични спомени и секојдневниот живот на жителите на градот. Тој исто така делува како регионален музеј за средишна Уусимаа со мисија да ги промовира и насочува музејските активности во регионот.
Градскиот музеј Хелсинки се наоѓа веднаш до Сенатскиот Плоштад во најстарите градски блокови. Тој управува и со други четири музеи околу Хелсинки: Вила Хакасалми, Бургеровата куќа, Музеј за работно домување и Трамвајскиот музеј. Влезот во сите музеи е бесплатен.
Збирките на музејот содржат околу милион фотографии, на пример познати фотографии од Хелсинки од почетокот на 20 век од Сигне Брандер и 450,000 предмети.
Променлива ѕвезда од типот на BY Змеј

Променлива ѕвезда од типот на BY Змеј — вид променливи ѕвезди од доцни спектрални типови како K и M, обично во главната низа. Наречен е по неговиот прототип, ѕвездата BY Змеј (BY Dra). Покажуваат промени во сјајността кои се должат на вртењето на ѕвездата, ѕвездените дамки и други хромосферни активности. Последичните сајносни колебања обично се во износ помал од 0,5 величини. Светлинските криви на променливите од типот на BY Змеј се квазипериодични. Периодот е близок на средната вртежна стапка на ѕвездата. Светлинската крива е неправилна во траењето на периодот и во мала мера го менува обликот од еден период на друг. Кај ѕвездата BY Змеј обликот останува сличен во траење од еден месец.
Блиски K- и M-ѕвезди кои се променливи од типот на BY Змеј се Барнардовата Ѕвезда, Каптајновата Ѕвезда, 61 Лебед, Рос 248, Лакај 8760, Лаланд 21185 и Лаутен 726-8. Рос 248 е првата откриена ѕвезда од овој тип, чија променливост ја забележал Џералд Крон во 1950 г. Променливоста на самата BY Змеј е откриена во 1966 г. и подробно проучувана од Павел Чугајнов во периодот од 1973 до 1976 г.
Некои од овие ѕвезди даваат болскоти, што дава повеќе разновидности на типот UV Кит. На истиот начин, спектрите на променливите од типот на BY Змеј (особено нивните H- и K-линии) се слични на RS CVn-ѕвездите, кои се друга класа на променливи ѕвезди со активни хромосфери.
Ампер-час

Ампер-час (симбол: A⋅h или Aч) — единица за електричен полнеж, има димензии на електрична струја помножена со време, еднаква на полнежот пренесен со постојана струја од еден ампер што тече еден час, или 3.600 кулони.
Често се среќава единицата милиампер-час (симбол: mA⋅h) која е илјадити дел од ампер-часот (3,6 кулони).
1 Употреба
Ампер-часот често се користи при мерења на електрохемиски системи како што е електроплатирањето и за капацитет на батерија каде што номиналниот напон паѓа.
''Милиампер-секунда'' (mA⋅s) е единица мерка што се користи во рендгенско снимање, дијагностичко снимање и терапија со зрачење . Тоа е еквивалентно на ''миликолумна'' . Оваа количина е пропорционална на вкупната рендгенска енергија произведена од дадена рендген цевка што работи на одреден напон. Истата вкупна доза може да се испорача во различни временски периоди во зависност од струјата на рендгенската цевка.
За да помогне во изразувањето на енергијата, пресметката на вредностите на полнежот во ампер-часови бара прецизни податоци за напонот: во батериски систем, на пример, точната пресметка на испорачаната енергија бара интеграција на испорачаната енергија (производ на моменталниот напон и моменталната струја) во интервалот на празнењето. Генерално, напонот на батеријата варира при празнење; просечна вредност или номинална вредност може да се користи за приближно пресметување на моќноста.
2 Други мерки на електричен полнеж
Фарадеевата константа е полнеж на еден мол електрони, приближно е еднаква на 26,8 ампер-часови. Исто така се користи при електрохемиски пресметки.
3 Примери
* Сува ќелија со големина АА има капацитет од околу 2 до 3 ампер-часа.
* Просечна батерија на паметен телефон обично има електричен капацитет помеѓу 2,5 и 4 ампер-часови.
* Автомобилските акумулатори се разликуваат според капацитетот, голем автомобил што го придвижува мотор со внатрешно согорување би имал капацитет на батеријата од околу 50 ампер-часови.
* Бидејќи еден ампер-час може да произведе 0,336 грама алуминиум од растопен алуминиум хлорид, за производство на еден тон алуминиум е потребно пренесување од најмалку 2,98 милиони ампер-часови.
4 Поврзано
* Електрохемиски еквивалент
Бисерна Пештера

Бисерна Пештера — пештера во југоисточна Србија, на левиот брег на Топоничка Река, во близина на бањата Топило, 25 км од Ниш.
1 Одлики
Оваа пештера досега не била истражена, најмногу затоа што во 80-тите години била каптирана за потребите на Моравскиот водовод, а влезот во пештерата бил заѕидан. Откако системот за водоснабдување е вон употреба пред неколку години, влезот е повторно отворен, но досега не се направени никакви истражувања.
Она што е познато е дека пештерата во почетниот дел има неколку поголеми сали со езера. Пред затворањето, во пештерата е пронајден подвид на слепи ракчиња ''Trisconiscus bononiensis'', подвид што потекнува од оваа пештера, кој не постои на ниту едно друго место во светот, но не е познато дали успеал да преживее поради затворањето на пештерата.
2 Поврзано
* Југоисточна Србија
* Бања Топило
* Пештера
Григорије Ташковиќ

Григорије Ташковиќ или Глигорие Ташковиќ (, – , ) – битолски архитект.
1 Животопис
Ташковиќ е роден во 1901 година во Битола. Иако во редовното школување не бил најдобар ученик (полагал математика и историја во еден од класовите), матурирал во 1919 година со многу добар успех. Дипломирал на Техничкиот отсек на Великата школа во Белград во 1925 година по што се вратил во Битола и веднаш се вработил. На 18 октомври 1928 година склучил тригодишен договор како градски архитект во Битолската општина со плата од 30.000 динари годишно и по неговото истекување, во 1931 година побарал и добил раскинување на работниот однос. Во општинското Техничко одделение извесно време вршел и функција на негов шеф. Како прво негово дело се смета Земјоделското училиште во Битола изградено во 1927 година. Следната година заминал на усовршување за изградба на автопати и високоградба во САД.
Имал бурен личен живот, се женел и разведувал неколку пати и имал повеќе деца. Се занимавал и со политика, станал сенатор во периодот 1938-1941 година, како и регионален претседател на Земјоделската партија. По ослободувањето бил затворен, успеал да побегне и животот и работата ги продолжил во Њујорк, САД.
Од 1935 до 1946 година бил сопственик на градежна фирма со седиште во Скопје. Во тој период изградил многу објекти, како што се патишта, мостови, аеродроми, стоковни куќи и фабрики. Фирмата работела за Југославија, Бугарија, Турција во која биле вработени 3000-5000 работници за различни проекти. Тој го извршил сушењето на Пелагониското Блато околу Црна Река на површина од 30000 ха.
2 Реализирани објекти
Ташковиќ ги реализирал следните објекти:* 1933 Меѓународниот автопат: Велес-Градско, Прилеп-Градско, Битола-Кичево
* 1935 Мостовите на: Црн Дрим во Струга, Црна Река до Битола, Камениот мост на реката Црн Дрим во Дебар, бетонскиот мост во Велес над автопатот.
* 1937 Земјоделското училиште во Битола* 1938 Хидробиолошкиот институт на Охридското Езеро,
* 1939 Банската палата (денешно Собрание на Република Македонија)
* 1939 Железничката станица во Скопје
3 Авторски проекти
Негови авторски проекти се:* 1936 Поединечна семејна куќа на Боро Николиќ на ул. 463 (Мишко Михајловски) во Скопје
* 1940 Станбениот објект (П+3+По) на Глигорије Ташковиќ, на аголот од улиците Орце Николов и Ленинова во Скопје
Бадањ (пештера)

Пештерата Бадањ (бошњачки: ''Pećina Badanj'') ― пештера која се наоѓа во селото Боројевиќи во близина на градот Столац, Босна и Херцеговина. Оваа прилично мала пештера го привлекла вниманието на јавноста по откривањето на нејзините времиња на пештери во 1976 година, кои датираат од 12,000 до 16,000 г.п.н.е.
Благодарение на месните природни придобивки и претпочитаниот состав, топографијата, климата, хидрографијата и растителноста и богатите ловишта секогаш привлекувале праисториски доселеници - регионот е населен уште од античко време. Местото е засолниште за карпи или е надвиснато под карпа што се спушта на десниот брег на реката Брегава.
Две хронолошки различни слоеви на старокаменото заземање биле идентификувани под површинскиот слој. Од особено значење било откривањето на одредена резба на наоѓалиштето Бадањ, како што се смета меѓу најстарите уметнички дела во Босна и Херцеговина. Резбата е пресечена во дијагонална површина на голем полиран блок од камен и веројатно претставува коњ гледан од вонстранично крило, кој бил погоден од стрели. Преживува само задната половина од телото, со крила карактеристични за коњ и дел од телото; остатокот од цртежот е делумно оштетен.
Резбите во Бадањ вклучуваат прикази на животни и симболи, како што е типично за средоземната праисториска уметност. Наоѓалиштето е датирано во доцниот горен палеолит. Пештерата е дел од „Природниот и архитектонскиот ансамбл на Столац“, поднесен од општината Столац, и округот Херцеговина-Неретва да биде признаен како наследство на УНЕСКО во 2007 година и влезен во пробната листа на УНЕСКО. Исто така, таа е назначена како Национален споменик на Босна и Херцеговина од 2003 година.
1 Поврзано
* Список на пештери во Босна и Херцеговина
2 Дополнителна литература
* Иван Ловреновиќ. 2001 година. ''Bosnia: a cultural history''. Њујорк. New York University Press. стр. 13
Променлива ѕвезда од типот на Гама Касиопеја

Променлива ѕвезда од типот на Гама Касиопеја (γ Cas-променлива) — вид променлива ѕвезда наречена по нејзиниот прототип γ Касиопеја (γ Cas).
1 Променливост
γ Cas-променливите покажуваат неправилни промени во сјајноста во децениски временски рамки. Имаат замави во големина од еден величински ред. на пример γ Ксаиопеја обично има велличина од 2,5, а се колеба меѓу 1,6 и 3,0 величини. Ова е поврзано со промените во спектарот, помеѓу нормалнен спектар на впивање и спектар на Be-ѕвезда, честопати вклучувајќи и особености на обвивна ѕвезда.
Плејона и самата γ Касиопеја се променливи ѕвезди со повремени обвивни епизоди, каде силните обвивни елементи се јавуваат на спектарот и сјајноста се зголемува или намалува во голема мера. Во друго време обвивката не е воочлива на спектарот, а може да ги снема дури и оддавните линии.
Општиот каталог на променливи ѕвезди (ОКПЗ) ги категоризира γ Cas-ѕвездите како избувни променливи и ги опишува как о брзовртечки џинови и подцинови од класата B, иако многу од нив се ѕвезди од главната низа. Ова ги разликува од оние Be-ѕвезди кои имаат помал замав и помали сјајносни колебања. ОКПЗ им го дава кодот GCAS.
2 Механизам
γ Cas-променливите важат за врели ѕвезди кои имаат екваторски дискови од ѕвезден материјал кои повремено ги снемува и повторно се составуваат, или пак доживуваат драматична промена во размерот. Веројатно сите тие се вртат доста брзо и највеќето би се класификувале како Be-ѕвезди. Исто така, овие ѕвезди се обвивни барем дел од времето, каде дискот гледан по работ дава мошне тесни впивни линии покрај пошироките фотосферни и можните оддавни линии. Без разлика дали се обвивни ѕвезди според најтесната дефиниција, периодите кога образуваат силни дискови и појавите на зголемена сјајност се нарекуваат обвивни настани.
3 Примери
* 27 Големо Куче
* Бета Мало Куче
* Плејона
Име, Соѕвездие, Откриена, ''Привидна величина'' (најголема), ''Привидна величина'' (најмала), ''Величински опсег'', Период, Спектрална класа, Забелешка
Гама Касиопеја, Касиопеја, 1<sup></sup>,6, 3<sup></sup>,0, B0.5 IVe, прототипна
Капа Големо Куче, Големо Куче, 3<sup></sup>,40, 3<sup></sup>,97, B1.5IVne
FW Големо Куче, Големо Куче, 5<sup></sup>,00, 5<sup></sup>,50
Ламбда Паун, Паун, 4<sup></sup>,00, 4<sup></sup>,26, B2II-IIIe
Фи Персеј, Персеј, 3<sup></sup>,96, 4<sup></sup>,11, д, B2Vpe
Пси Персеј, Персеј, 4<sup></sup>,17, 4<sup></sup>,36, B5III-Vne
X Персеј, Персеј, 6<sup></sup>,03, 7<sup></sup>,0, B0Ve, воедно и високомасена рендгенска двојка
''(видлива величина, освен ако не е означено со'' (С) ''(= сино) или'' (ф) ''(= фотографска))''